Nigel Dawes

pisi|Nigel Dawes (2009)
Nigel Alexander Dawes (sündinud 9. veebruaril 1985 Winnipegis Manitobas) on Kanada-Kasahstani jäähokimängija, kes mängib Saksamaa kõrgliiga klubis Mannheimi Adler ründajana vasakäärel.

2003. aastal valis New York Rangers ta NHL-i draftis 149. valikuna. NHL-is debüteeris ta Rangersi meeskonnas hooajal 2006–07. NHL-is on ta mänginud veel Phoenix Coyotesi (2008–09), Calgary Flamesi (2009–10), Atlanta Thrashersi (2010–11) ja Montreal Canadiensi meeskonnas (2010–11).

2011. aastal liitus ta KHL-i klubiga Astana Barõs. Ta mängis seal kokku seitse hooaega. Hooajal 2017–18 oli ta 35 väravaga põhihooaja suurim väravakütt. 2018. aastal liitus ta Jekaterinburgi Avtomobilistiga. 2020. aasta juulis siirdus ta Kaasani Ak Barsi, kellega sõlmis üheaastase lepingu.Найджел Доус – игрок «Ак Барса». ak-bars.ru. 14.7.2020. Vaadatud 31.7.2020

Ta lõi KHL-is alates hooajast 2012–13 üheksal põhihooajal järjest vähemalt 20 väravat. Ta on sellega KHL-i ajaloo paremuselt teine väravakütt.Kontinental Hockey League. eliteprospects.com. Vaadatud 31.7.2020 Dawes on kuuel korral valitud KHL-i tähtede mängule (2015–2020).

2021. aasta juunis sõlmis ta kaheaastase lepingu Mannheimi Adleriga."Adler landen nächsten Transfercoup". adler-mannheim.de. 11.6.2021. Vaadatud 11.8.2021

2004. aasta juunioride maailmameistrivõistlustel võitis Dawes Kanada kuni 20-aastaste koondisega hõbemedali. Dawes kogus turniiril 11 punkti (6+5), millega oli turniiri resultatiivseim mängija. Aasta hiljem tuli ta koondisega juunioride maailmameistriks. 2016. aastal sai ta Kasahstani kodakondsuse ja võimaluse esindada Kasahstani jäähokikoondist 2016. aasta maailmameistrivõistlustel.

Dawesi ema on kanadalanna ja isa pärit Jamaicalt.

 Viited 

 Välislingid 
 Nigel Dawes KHL.ru lehel
 Nigel Dawes NHL.com lehel
 Nigel Dawes hockeydb.com lehel

Kategooria:Kanada jäähokimängijad
Kategooria:Kasahstani jäähokimängijad
Kategooria:New York Rangersi mängijad
Kategooria:Arizona Coyotesi mängijad
Kategooria:Calgary Flamesi mängijad
Kategooria:Montreal Canadiensi mängijad
Kategooria:Nur-Sultani Barõsi mängijad
Kategooria:Jekaterinburgi Avtomobilisti mängijad
Kategooria:Kaasani Ak Barsi mängijad
Kategooria:Sündinud 1985